18. ΒΑΣΙΛΙΚΟΝ ΔΙΑΤΑΓΜΑ της 11/15 Ιουλ. 1957 Περί συστάσεως θέσεως Υποδιοικητού παρά τω ΙΚΑ. Για τον διορισμό και την θητεία των Υποδιοικητών του Ι.Κ.Α βλέπε και άρθρ. 37 Νόμ. 2676/4-5 Ιαν. 1999 (ΦΕΚ Α΄ 1), τόμ. 15Β σελ. 18, 222. Έχοντες υπ’ όψιν: α)Tας διατάξεις του άρθρ. 3 του Ν.Δ. 3710/1957. β)Την υπ’ αριθ. 362/1957 γνωμοδότησιν του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνο.-1.Συνιστάται παρά τω Ι.Κ.Α. θέσις Υποδιοικητού. Ο Υποδιοικητής αναπληροί τον Διοικητήν ελλείποντα, απόντα ή κωλυόμενον εις πάντα αυτού τα καθήκοντα (Διοικητού και Προέδρου Δ.Σ.). 2.Ο Υποδιοικητής του ΙΚΑ διορίζεται και απολύεται δια Β.Δ/τος εκδιδομένου προτάσει του Υπουργού Εργασίας, αναλαμβάνει δε την άσκησιν των καθηκόντων του μετά την δόσιν του κατά το άρθρ. 35 του Υπαλληλικού Κώδικος όρκου ενώπιον του Υπουργού Εργασίας. 3.Ο μισθός του Υποδιοικητού ορίζεται εις δραχ. 7.000 μηνιαίως. Εις τον Ημέτερον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 